title: Μελέτη της δυναμικής της ζωοπλαγκτικής κοινωνίας και των περιβαλλοντικών παραμέτρων στον υγρότοπο Καλοδικίου (Ν. Θεσπρωτίας)
titleType: AlternativeTitle
Creators: name: Κοσιώρη, Αλεξία
Publisher: name: University of Thessaly
Year: 2008
Subjects: subject: ΖΩΟΠΛΑΓΚΤΟΝ
subject: ΥΓΡΟΤΟΠΟΙ -- ΕΡΕΥΝΑ -- ΕΛΛΑΔΑ -- ΚΑΛΟΔΙΚΙ (ΘΕΣΠΡΩΤΙΑ)

description: Η παρούσα πτυχιακή εργασία εστιάζεται στη: «Μελέτη της δυναμικής της ζωοττλαγκτικής κοινωνίας και των περιβαλλοντικών παραμέτρων στον υγρότοπο Καλοδικίου (Ν. Θεσπρωτίας)». Το έλος Καλοδικίου είναι ένας εσωτερικός υγρότοπος, γλυκού νερού, στο νότιο τμήμα του Ν. Θεσπρωτίας, με έκταση 4.000 στρέμματα περίπου. Με στόχο την κατανόηση της δυναμικής των παραμέτρων που καθορίζουν την λειτουργία του υγροτόπου αλλά και την ανάδειξη της σπουδαιότητάς του, πραγματοποιήθηκαν έντεκα μηνιαίες δειγματοληψίες (από το Δεκέμβριο- 2006 έως και τον Οκτώβριο-2007), σε τέσσερις σταθμούς περιμετρικά του έλους. Σε κάθε δειγματοληψία καταγραφόταν επί τόπου η θερμοκρασία, το pH και η αγωγιμότητα. Στη συνέχεια σε δείγματα νερού και με φασματοφωτομετρι- κές μετρήσεις προσδιορίστηκε η συγκέντρωση θρεπτικών (Ν-ΝΟ~2, Ν-ΝΟ'3, Ν- ΝΗ3, ΡΟΛ) και Chla. Με κωνικό δίχτυ συλλέχθηκαν δείγματα νερού για ποσοτικό προσδιορισμό των κύριων ομάδων ζωοπλαγκτού (κωπήποδα, κλαδόκερα και τροχόζωα). Σχετικά με τις φυσικοχημικές παραμέτρους του νερού, η θερμοκρασία παρουσίασε σε όλους τους σταθμούς έντονη διακύμανση, από 10 - 33°C. To pH κυμάνθηκε σε εύρος κατάλληλο για τη διαβίωση των οργανισμών (6,4 - 8,9) και οι τιμές της αγωγιμότητας ήταν στα φυσιολογικά επίπεδα για φυσικά γλυκά νερά (0,14 - 0,65 mS). Όσο αφορά τα θρεπτικά συστατικά, οι κύριοι παράγοντες που καθόρισαν τις συγκεντρώσεις τους στο έλος ήταν οι εισροές από παρακείμενες γεωργικές εκτάσεις (απόπλυση λιπασμάτων) και οι βακτηριακές δραστηριότητες. Τα νιτρικά βρέθηκαν σε σημαντικές συγκεντρώσεις (0,8 - 4,8 mg/I), έπειτα η αμμωνία (0,16 - 1,94 mg/I) και σε πολύ μικρότερες συγκεντρώσεις τα νιτρώδη (0,002 - 0,024 mg/I). Τα φωσφορικά κυμάνθηκαν μεταξύ 0,01 - 0,72 mg/I , ενώ η συγκέντρωση της χλωροφύλλης-α παρουσίασε σημαντική ετερογένεια από σταθμό σε σταθμό και από μήνα σε μήνα δειγματοληψίας (0,17 — 45,86 mg/m3). Ο φώσφορος αποδείχθηκε κατά τη μεγαλύτερη περίοδο του έτους ως ο περιοριστικός παράγοντας της πρωτογενούς παραγωγικότητας του έλους και κατά συνέπεια ο ρυθμιστής της οικολογικής του ισορροπίας. Αξιολογώντας τις τιμές τόσο των φυσικοχημικών παραμέτρων όσο και των θρεπτικών - χλωροφύλλης-α, το έλος κατατάσσεται στους μέσο - ευτροφι- κούς υγρότοπους. Η θερμοκρασία, η διαθεσιμότητα τροφής, ο ανταγωνισμός και κυρίως η θήρευση από ζωοπλαγκτονοφάγα ψάρια, είναι οι κύριοι ρυθμιστικοί παράγοντες της αφθονίας και της εποχικής κατανομής του ζωοπλαγκτού στο έλος και σε κάθε υγρότοπο. Μετά από μικροσκοπική παρατήρηση και ταυτοποίηση των κύριων ζω- οπλαγκτικών ομάδων των δειγμάτων, καταγράφηκε υψηλή αφθονία κωπήπο- δων το χειμώνα και την άνοιξη. Τα τροχόζωα κυριάρχησαν με εντυπωσιακά υψηλή συγκέντρωση κυρίως το καλοκαίρι, ενώ τα κλαδόκερα με τη μικρότερη συνολικά αφθονία, παρουσίασαν μικρή αύξηση κατά την άνοιξη και το καλοκαίρι. Συμπερασματικά, το έλος Καλοδικίου αναδεικνύεται μέσα από αυτή τη μελέτη, ως ένας υγρότοπος μοναδικής αξίας και δυναμικής. Επιβάλλεται επομένως αυστηρός έλεγχος του ρυπαντικού φορτίου που εισρέει , για τη διατήρηση και την ανάπτυξη τόσο του ίδιου του βιότοπου, όσο και της ποικιλίας ειδών χλωρίδας και πανίδας που φιλοξενεί.